钦定古今图书集成/明伦汇编/氏族典/第406卷 > 吕端
## 钦定古今图书集成/明伦汇编/氏族典/第406卷 > 吕端

按《宋史吕端传》：“端字易直，幽州安次人。父琦，晋兵部
侍郎。端以荫补千牛备身，历迁太常丞。开宝八年，知
成都府，为政清简，远人便之。后选为大理少卿，拜右
谏议大夫，为枢密直学士，逾月拜参知政事。端持重，
识大体，以清简为务。太宗不豫，内侍王继恩谋立楚
王元佐，端锁继恩，而奉太子至福宁庭中。真宗既立”，
垂帘引见群臣，端请卷帘审视，然后降拜。加右仆射。
卒，谥正惠。子藩为太子中舍；荀，大理评事；蔚，千牛备
身；蔼，殿中省进马。